क'कराझार , जानुवारि 9 : बड'लेन्ड टेरिटरियेल काउनसिलनि बायजोआव थानाय बर' आरो ट्रायबेल सुबुंफोररि रैखाथि , रांखान्थि , समाज , आरो सोलोंथाय बिथिंफोराव जौगाखानाय लाबोनो थाखाय आलादा औटनमास काउनसिल दाफुंना होनो नागिरनायखौ ईउनायटेड बड' पिपल्स अर्गेनाइजेसन ( इउबीपीअ' ) आफादआ नारखोदों । ईउनायटेड बड' पिपल्स अर्गेनाइजेसन आफादनि गाहाय आफादगिरि जारिमिन बसुमथारि बिथांआ खौरांगिरिनि सिगांआव बुङोदि , बीटीसीनि बायजोआव थानाय बर' आरो गुबुन ट्रायबेलफोरखौ राखाथि होनो थाखाय ईउबीपीअ'आ आलादा औट'नामास काउनसिल दाफुंनानै होनो दाबि खालामबोगासिनो दं , आरो सिगांनि खुंथायाव थानाय सरकारआबो बेखौ मावफुंनो थाखाय आसाम सरकारनि केबिनेटआव थांकि लादोंमोन । बिथांआ बुंङोदि , " हादोरसा रां बिफान्नि मंत्री ड : हिमान्ट' बिस्व सर्मा बिथांआबो बावैसो सिगां क'कराझारआव बुंदोंमोनदि बीटीसीनि बायजोआव थानाय बर' आरो ट्रायबेल सुबुंफोरनि समाजखान्थि रांखान्थि , जौगाखांहोनो थाखाय आलादा औटनमास दाफुंना होनानो आसाम सरकारनि केबिनेटआव सावरायगोन " । हादोरसा सरकारनि मावथांखि लानायखौ नोजोर होनानै बसुमथारि बिथांआ बुंबावोदि , " ईइबीपीअ'आ थाबैनो आलादा औटनमास काउनसिल दाफुंना होनायखौ मिजिं थिदों " । 
इउबीपीअ'आ बीटीसीनि बायजोआव आलादा औटनमास काउनसिल दाबि खालामदों